De første skibe er på vej mod Tall Ships Races, som i denne uge afholdes i Aalborg. Tirsdag eftermiddag kunne man ved Hals se de ’høje skibe’ sejle ind i Limfjorden med kursen mod Nordens Paris. Der var mødt adskillige tilskuere op, for at betragte skibenes færd ind i Limfjorden. Det er først onsdag, Tall Ships Races for alvor går i gang, men allerede tirsdag spiller de første navne på havnescenen på Slotspladsen i Aalborg.
Tirsdag eftermiddag sejlede de første skibe ind i Limfjorden med kursen mod Tall Ships Races i Aalborg.